CELEX: 62007CA0253
Language: et
Date: 2008-10-16 00:00:00
Title: Kohtuasi C-253/07: Euroopa Kohtu (neljas koda) 16. oktoobri 2008 . aasta otsus (High Court of Justice Chancery Division'i (Ühendkuningriik) eelotsusetaotlus) — Canterbury Hockey Club, Canterbury Ladies Hockey Club versus Her Majesty's Commissioners of Revenue and Customs (Kuues käibemaksudirektiiv — Maksuvabastused — Spordiga seotud teenused — Spordiga tegelevatele isikutele osutatavad teenused — Organiseeritud isikute ühendustele ja juriidilistele isikutele osutatavad teenused — Hõlmamine — Tingimused)

6.12.2008   
            
            
               ET
            
            
               Euroopa Liidu Teataja
            
            
               C 313/7
            
         Euroopa Kohtu (neljas koda) 16. oktoobri 2008. aasta otsus (High Court of Justice Chancery Division'i (Ühendkuningriik) eelotsusetaotlus) — Canterbury Hockey Club, Canterbury Ladies Hockey Club versus Her Majesty's Commissioners of Revenue and Customs
   (Kohtuasi C-253/07) (1)
   
   (Kuues käibemaksudirektiiv - Maksuvabastused - Spordiga seotud teenused - Spordiga tegelevatele isikutele osutatavad teenused - Organiseeritud isikute ühendustele ja juriidilistele isikutele osutatavad teenused - Hõlmamine - Tingimused)
   (2008/C 313/10)
   Kohtumenetluse keel: inglise
   Eelotsusetaotluse esitanud kohus
   High Court of Justice (Chancery Division)
   Põhikohtuasja pooled
   
      Hageja: Canterbury Hockey Club, Canterbury Ladies Hockey Club
   
      Kostja: Her Majesty's Commissioners of Revenue and Customs
   Kohtuasja ese
   Eelotsusetaotlus — High Court of Justice (Chancery Division) — Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1, ELT eriväljaanne 09/01, lk 23) artikli 13 A osa lõike 1 punkti m tõlgendamine — Teatavate spordi või kehakultuuriga otseselt seotud teenuste maksuvabastus — Mõiste „spordi või kehakultuuriga tegelevad isikud” — Isikuline kohaldamisala
   Resolutiivosa
   
               1.
            
            
               Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas artikli 13 A osa lõike 1 punkti m tuleb tõlgendada nii, et see hõlmab spordiga tegelevate isikute kontekstis ka teenuseid, mida osutatakse juriidilistele isikutele ja organiseeritud isikute ühendustele, tingimusel — mille kontrollimine on eelotsusetaotluse esitanud kohtu ülesanne — et need teenused on otseselt seotud spordiga ja selleks tingimata vajalikud, et teenuseid osutavad mittetulundusorganisatsioonid ja et teenuste tegelikud saajad on spordiga tegelevad isikud.
            
         
               2.
            
            
               Väljend „teatavad otseselt spordiga seotud teenused”, mida kasutatakse kuuenda direktiivi 77/388 artikli 13 A osa lõike 1 punkti m sõnastuses, ei luba liikmesriikidel piirata selles sättes ette nähtud maksuvabastust kõnealuste teenuste saajate osas.
            
         
      (1)  ELT C 183, 4.8.2007.